**Bryce Dallas Howard** (lahir Mac 2, 1981) ialah seorang pelakon, penulis dan pengarah Amerika Syarikat. Beliau membuat penampilan lakonan pertamanya sebagai pelakon tambahan dalam filem bapanya, *Parenthood* (1989) dan kemudiannya melakonkan peranan-peranan kecil dalam filem serta membuat penampilan pentas untuk beberapa tahun berikutnya. Semasa tempoh ini, beliau juga menghadiri Tisch School of the Arts di Universiti New York, kemudiannya menerima Sarjana Muda Seni Halus dan pergi ke sekolah drama. Selepas mendapat perhatian M. Night Shyamalan, beliau memilihnya untuk berlakon dalam filem *The Village* (2004) dan kemudiannya dalam *Lady in the Water* (2006). Lakonannya dalam *As You Like It* (2006), diarahkan oleh Kenneth Branagh mendapatkannya pencalonan Anugerah Golden Globe. Pada tahun 2006, beliau menulis dan mengarah filem pendek *Orchids*.

Howard menjadi lebih terkenal selepas peranannya sebagai Victoria dalam *The Twilight Saga: Eclipse* (2010). Filem ini serta *Terminator Salvation* (2009) mencapai kejayaan komersia tetapi mendapat ulasan bercampur daripada pengkritik. Pada tahun 2011, beliau mempunyai watak sokongan dalam *50/50* dan *The Help*. Beliau juga melakonkan watak utama, Claire Dearing dalam *Jurassic World* (2015).

Kehidupan awal
--------------

Howard dilahirkan di Los Angeles, California, anak kepada penulis, Cheryl Howard Crew (née Alley) dan pelakon-pengarah, Ron Howard, pada Mac 2, 1981. Datuk dan nenek sebelah bapa beliau adalah pelakon, Rance dan Jean Howard. Bapa saudaranya adalah pelakon, Clint Howard. Beliau dibesarkan di Westchester County, New York dan di sebuah ladang di Greenwich, Connecticut. Howard menghadiri Stagedoor Manor, kem seni persembahan di bahagian utara negeri New York bersama pelakon, Natalie Portman. Selepas menghadiri Sekolah Greenwich Country Day School sehingga tahun 1996 dan menamatkan pengajian dari Sekolah Tinggi Byram Hills pada tahun 1999, Howard belajar di Tisch School of the Arts di Universiti New York selama tiga tahun. Beliau menamatkan pengajian dengan Sarjana Muda Seni halus dalam drama pada tahun 2003.

Karier
------

### 1989–2006

Howard bersama Shyamalan pada tahun 2006
Selepas penampilan filem pertamanya, *Parenthood*, sebagai pelakon tambahan yang tidak dikredit, Howard berperanan sebagai pelakon tambahan dalam filem bapanya, *Apollo 13* (1995) dan *How the Grinch Stole Christmas*. Untuk beberapa tahun berikutnya, Howard muncul dalam pementasan New York. Antara pementasan ini adalah *House and Garden*, produksi tahun 2002 yang diadakan di Manhattan Theatre Club. Semasa berlakon sebagai Rosalind dalam produksi *As You Like It*, Howard menarik perhatian pengarah, M. Night Shyamalan. Beliau kemudiannya membintangi *Book of Love*.

Beliau kemudiannya berlakon dalam *The Village* (2004). Lakonannya dipuji oleh pengkritik dan Howard dicalonkan untuk beberapa anugerah. *The Village* mencapai kejayaan komersial tetapi menerima ulasan bercampur. Selepas itu, Howard dipilih oleh Lars Von Trier untuk menggantikan Nicole Kidman sebagai Grace Mulligan dalam *Manderlay*, sekuel kepada *Dogville* (2003).

Howard bersatu kembali bersama Shyamalan untuk *Lady in the Water* dimana beliau berlakon sebagai Story. Seterusnya, beliau sekali lagi berlakon sebagai Rosalind dalam As You Like It. Howard dicalonkan Anugerah Golden Globe pada tahun 2008. Pada tahun itu juga, beliau menulis dan mengarahkan filem pendek, *Orchids*.

### 2007–sekarang

Howard di Festival Filem Antarabangsa Toronto 2008
Pada tahun 2007, Howard membintangi filem blockbuster pertamanya, *Spider-Man 3* sebagai Gwen Stacy. *Terminator Salvation* merupakan projek beliau seterusnya. Dipilih pada bulan Jun 2008, beliau menggantikan Claire Danes sebagai Kate Connor. Ia mengutip $370 juta, tetapi menerima kritikan kurang baik.

Howard di Festival Filem Antarabangsa Toronto 2011
Howard membintangi *The Loss of a Teardrop Diamond* pada tahun 2009. Beliau melakonkan watak Victoria dalam *The Twilight Saga: Eclipse*. Ditayangkan pada Jun 30, 2010, filem ini mengutip hampir $700 juta dan walaupun menerima ulasan bercampur, pengkritik memberi ulasan positif terhadap peranan Howard.

Pada bulan Disember 2009, Howard dipiih untuk berlakon dalam *Hereafter* (2010). Filem pertamanya pada tahun 2011 merupakan *The Help*. Beliau menerima pujian kritis untuk lakonannya dalam filem itu dan menerima banyak pencalonan Anugerah Pelakon Wanita Sokongan Terbaik.
Howard kemudiannya berpasukan bersama bapanya untuk membantu menghasilkan *Restless*. Beliau mempunyai peranan sokongan dalam *50/50*. Juga pada tahun 2011, beliau mengumumkan bahawa beliau akan mengarahkan filem bertajuk *The Originals*. Howard telah menghabiskan tugas mengarah filem pendek, *When You Find Me*.

Kehidupan peribadi
------------------

Howard semasa pembukaan *Spider-Man 3*, 2007
Howard berjumpa pelakon, Seth Gabel di Universiti New York dan kedua-dua mereka mempunyai hubungan selama lima tahun sebelum berkahwin pada Jun 17, 2006. Howard melahirkan anak mereka bernama Theodore pada bulan Februari 2007.

Howard melahirkan anak kedua mereka, Beatrice pada bulan Januari 2012.

Filmografi
----------

| Tahun | Tajuk | Peranan | Nota |
| --- | --- | --- | --- |
| 1989 | *Parenthood* | Perempuan berambut perang di tempat penonton | Pelakon tambahan |
| 1995 | *Apollo 13* | Perempuan berbaju kuning | Pelakon tambahan |
| 2000 | *How the Grinch Stole Christmas* | Surprised Who |  |
| 2001 | *A Beautiful Mind* | Harvard Student | Pelakon tambahan |
| 2004 | *Book of Love* | Heather |  |
| 2004 | *The Village* | Ivy Elizabeth Walker |  |
| 2005 | *Manderlay* | Grace Margaret Mulligan |  |
| 2006 | *As You Like It* | Rosalind |  |
| 2006 | *Lady in the Water* | Story |  |
| 2006 | *Orchids* |  | Filem pendek; penulis, pengarah |
| 2007 | *Spider-Man 3* | Gwen Stacy |  |
| 2008 | *Good Dick* | Wanita bercium | Kameo |
| 2008 | *The Loss of a Teardrop Diamond* | Fisher Willow |  |
| 2009 | *Terminator Salvation* | Kate Connor (Katherine Brewster) |  |
| 2010 | *The Twilight Saga: Eclipse* | Victoria |  |
| 2010 | *Hereafter* | Melanie |  |
| 2011 | *The Help* | Hilly Holbrook |  |
| 2011 | *50/50* | Rachael |  |
| 2012 | *The Twilight Saga: Breaking Dawn – Part 2* | Victoria | Kredit akhir |
| 2013 | *Call Me Crazy: A Five Film* |  | Filem TV; pengarah |
| 2015 | *Jurassic World* | Claire Dearing | Juga dalam *Lego Jurassic World* dan *Lego Dimensions* |
| 2016 | *Gold* | Kay |  |
| 2016 | *Pete's Dragon* | Grace |  |
| 2018 | *Jurassic World: Fallen Kingdom* | Claire Dearing |  |
| 2022 | *Jurassic World: Dominion* | Claire Dearing |  |
| N/A | *The Snow Queen* | Princess Anna |  |

Rujukan
-------

1. ↑  "Actress Bryce Howard Wild About Greenwich". Hartford Courant. Dicapai pada 2015-08-06.
2. ↑  "Greenwich Notable Alumni". GreenwichMag. Diarkibkan daripada yang asal pada 2015-09-24. Dicapai pada 2015-08-06.
3. ↑  "Raising their voices to raise Byram Hills' 'Guys and Dolls'". lohud.com. Diarkibkan daripada yang asal pada 2015-09-30. Dicapai pada 2015-08-06.
4. ↑  "Bryce Dallas Howard profile at". Theater Mitu. `|access-date=` requires `|url=` (bantuan)
5. 1 2  Lipworth, Elaine (2010-06-28). "Twilight: Bryce Dallas Howard interview". *The Daily Telegraph*. London: Telegraph Media Group Limited. Diarkibkan daripada .co.uk/culture/twilight/7853924/Twilight-Bryce-Dallas-Howard-interview.html yang asal Check `|url=` value (bantuan) pada 2013-08-19. Dicapai pada 2011-05-24.
6. 1 2 3  "Bryce Dallas Howard". *Yahoo!*. Yahoo! Inc. Dicapai pada 2011-05-22.
7. ↑  "BRYCE DALLAS HOWARD BIO". *Tribute Canada*. Tribute Entertainment Media Group. Dicapai pada 2011-05-23.
8. ↑  "The Village (2004)". *Box Office Mojo*. IMDb Inc. Dicapai pada 2011-05-23.
9. ↑  "The Village (2004)". *Rotten Tomatoes*. Flixster. Dicapai pada 2011-05-23.
10. ↑  "Lady in the Water". *Box Office Mojo*. IMDb Inc. Dicapai pada 2011-05-22.
11. ↑  "Lady in the Water". *Rotten Tomatoes*. Flixster. Dicapai pada 2011-05-22.
12. ↑  "Film Orchids". Palm Springs International Film Festival. `|access-date=` requires `|url=` (bantuan)
13. 1 2 3  "Howard's new life includes Spidey and a family". *Vancouver Sun*. Postmedia Network Inc. 2007-05-03. Dicapai pada 2011-05-22.
14. 1 2  "Terminator Salvation". *Box Office Mojo*. IMDb Inc. Dicapai pada 2011-05-22.
15. ↑  Huddlestone, Tom (June 2009). "Terminator Salvation (2009)". Time Out London. Dicapai pada 2011-05-22.
16. ↑  "The Twilight Saga: Eclipse". *Box Office Mojo*. IMDB Inc. Dicapai pada 2011-05-22.
17. ↑  "The Twilight Saga: Eclipse Movie Reviews, Pictures". *Rotten Tomatoes*. Flixster. Dicapai pada 2011-05-22.
18. ↑  Honeycutt, Kirk (2010-06-22). "The Twilight Saga: Eclipse – Film Review". *Hollywood Reporter*. Prometheus Global Media. Diarkibkan daripada yang asal pada 2010-06-29. Dicapai pada 2011-05-22.
19. ↑  "Movie Review: The Twilight Saga: Eclipse". *Orlando Sentinel*. Tribune Company. 2010-06-28. Diarkibkan daripada yang asal pada 2011-03-19. Dicapai pada 2011-05-22.
20. ↑  MCnary, Dave (2009-12-10). "'Hereafter' calls Bryce Dallas Howard". *Variety*. Reed Business Information. Dicapai pada 2011-05-22.
21. ↑  Sperling, Nicole (2010-05-17). "Octavia Spencer nabs key role in 'The Help'". *Entertainment Weekly*. Time Warner Inc. Diarkibkan daripada yang asal pada 2010-05-21. Dicapai pada 2011-05-22.
22. ↑  Zeitchik, Steven (2009-10-08). "Mia Wasikowska in talks for 'Restless'". *The Hollywood Reporter*. Dicapai pada 2011-05-22.
23. ↑  Serpe, Gina (2007-02-20). "Bryce Dallas Howard Welcomes Son". *E! Online*. NBCUniversal. `|access-date=` requires `|url=` (bantuan)
24. ↑  Raftery, Liz (2012-01-22). "Bryce Dallas Howard Has a Baby Girl". *People*. Time Warner Inc. Diarkibkan daripada yang asal pada 2012-03-01. Dicapai pada 2012-01-22.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Bryce Dallas Howard*** |

* Bryce Dallas Howard di Pangkalan Data Filem Internet (IMDb)
* - The Bryce Dallas Howard Network

| Persondata |
| --- |
| Nama | Howard, Bryce Dallas |
| Nama alternatif |  |
| Pemerihalan ringkas | Pelakon wanita Amerika Syarikat |
| Tarikh kelahiran | Mac 2, 1981 |
| Tempat kelahiran | Los Angeles, California, U.S. |
| Tarikh kematian |  |
| Tempat kematian |  |